CELEX: 62020CN0486
Language: el
Date: 2020-10-01 00:00:00
Title: Υπόθεση C-486/20: Αίτηση προδικαστικής αποφάσεως την οποία υπέβαλε το Ustavno sodišče Republike Slovenije (Σλοβενία) την 1η Οκτωβρίου 2020 — Varuh človekovih pravic Republike Slovenije

30.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/24
            
         
      Αίτηση προδικαστικής αποφάσεως την οποία υπέβαλε το Ustavno sodišče Republike Slovenije (Σλοβενία) την 1η Οκτωβρίου 2020 — Varuh človekovih pravic Republike Slovenije
      (Υπόθεση C-486/20)
      (2020/C 414/35)
      Γλώσσα διαδικασίας: η σλοβενική
      
         Αιτούν δικαστήριο
      
      Ustavno sodišče Republike Slovenije
      
         Διάδικοι στην υπόθεση της κύριας δίκης
      
      
         Αιτών: Varuh človekovih pravic Republike Slovenije
      
         Μετέχοντες στη διαδικασία: Državni zbor Republike Slovenije, Vlada Republike Slovenije
      
         Προδικαστικά ερωτήματα
      
      
                  1)
               
               
                  Συνάδει το σημείο 8 του παραρτήματος I, της οδηγίας (ΕΕ) 2016/681 (1) προς τα άρθρα 7, 8 και 52, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης, καθόσον δεν προκύπτει σαφώς αν το σημείο αυτό περιλαμβάνει μόνο την πληροφορία ότι το ενδιαφερόμενο πρόσωπο έχει την ιδιότητα τακτικού επιβάτη ή αν περιλαμβάνει και άλλα δεδομένα σχετικά με τις πτήσεις και τις κρατήσεις που περιλαμβάνονται στο πρόγραμμα του τακτικού επιβάτη, οπότε ενδέχεται να μην πληρούται η απαίτηση της σαφήνειας και της ακρίβειας των κανόνων που συνιστούν επέμβαση στο δικαίωμα στον σεβασμό της ιδιωτικής ζωής και στο δικαίωμα στην προστασία των δεδομένων προσωπικού χαρακτήρα;
               
            
                  2)
               
               
                  Συνάδει το σημείο 12 του παραρτήματος I, της οδηγίας (ΕΕ) 2016/681 προς τα άρθρα 7, 8 και 52, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης, καθόσον τα δεδομένα που ζητούνται δεν απαριθμούνται αναλυτικά και, επιπλέον, το ως άνω σημείο του παραρτήματος Ι δεν προβλέπει περιορισμούς όσον αφορά το είδος και το εύρος των δεδομένων, οπότε ενδέχεται να μην πληρούται η απαίτηση της σαφήνειας και της ακρίβειας των κανόνων που συνιστούν επέμβαση στο δικαίωμα στον σεβασμό της ιδιωτικής ζωής και στο δικαίωμα στην προστασία των δεδομένων προσωπικού χαρακτήρα;
               
            
         (1)  Οδηγία (EE) 2016/681 του Ευρωπαϊκού Κοινοβουλίου και του Συμβουλίου, της 27ης Απριλίου 2016, σχετικά με τη χρήση των δεδομένων που περιέχονται στις καταστάσεις ονομάτων επιβατών (PNR) για την πρόληψη, ανίχνευση, διερεύνηση και δίωξη τρομοκρατικών και σοβαρών εγκλημάτων (ΕΕ 2016, L 119, σ. 132).